CELEX: 32012D0789
Language: lv
Date: 2012-12-14 00:00:00
Title: 2012/789/ES: Komisijas Īstenošanas lēmums ( 2012. gada 14. decembris ) par Savienības finanšu iemaksām saskaņā ar Padomes Direktīvu 2000/29/EK tādu izdevumu segšanai, kas Vācijai, Spānijai, Francijai, Itālijai, Kiprai, Nīderlandei un Portugālei radās 2012. gadā saistībā ar tādu organismu apkarošanu, kuri kaitīgi augiem vai augu produktiem (izziņots ar dokumenta numuru C(2012) 9280)

18.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 348/22
            
         KOMISIJAS ĪSTENOŠANAS LĒMUMS
   (2012. gada 14. decembris)
   par Savienības finanšu iemaksām saskaņā ar Padomes Direktīvu 2000/29/EK tādu izdevumu segšanai, kas Vācijai, Spānijai, Francijai, Itālijai, Kiprai, Nīderlandei un Portugālei radās 2012. gadā saistībā ar tādu organismu apkarošanu, kuri kaitīgi augiem vai augu produktiem
   (izziņots ar dokumenta numuru C(2012) 9280)
   (Autentisks ir tikai teksts franču, grieķu, itāļu, nīderlandiešu, portugāļu, spāņu un vācu valodā)
   (2012/789/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 23. panta 5. punktu,
   tā kā:
   
               (1)
            
            
               Saskaņā ar Direktīvas 2000/29/EK 22. pantu dalībvalstis var saņemt Savienības finanšu iemaksas fitosanitārajai uzraudzībai, lai segtu izdevumus, kas tieši saistīti ar nepieciešamajiem pasākumiem, kuri veikti vai kurus paredzēts veikt no trešām valstīm vai citām Savienības teritorijām ievestu kaitīgu organismu apkarošanai, lai tos izskaustu vai, ja tas nav iespējams, ierobežotu to izplatību.
            
         
               (2)
            
            
               Vācija iesniedza četrus pieprasījumus finanšu iemaksu saņemšanai. Pirmais pieprasījums tika iesniegts 2011. gada 19. decembrī saistībā ar 2011. gadā veiktiem pasākumiem Diabrotica virgifera izskaušanai vai izplatības ierobežošanai Ziemeļreinā-Vestfālenē. Šā kaitīgā organisma uzliesmojums tur tika konstatēts 2010. gadā.
            
         
               (3)
            
            
               Otrais pieprasījums tika iesniegts 2012. gada 25. aprīlī saistībā ar pasākumiem, kas laikposmā no 2010. gada augusta līdz 2011. gada augustam veikti Anoplophora glabripennis apkarošanai Ziemeļreinā-Vestfālenē. Šā kaitīgā organisma uzliesmojums tur tika konstatēts 2009. gadā.
            
         
               (4)
            
            
               Trešais pieprasījums tika iesniegts 2012. gada 27. aprīlī saistībā ar 2011. gadā veiktiem pasākumiem Diabrotica virgifera izskaušanai vai izplatības ierobežošanai Bādenē-Virtembergā. Šā kaitīgā organisma uzliesmojumi dažādos minētās pavalsts lauku un pilsētu rajonos (Breisgavā-Augššvarcvaldē, Emmendingenē, Freiburgas pilsētā, Konstancā, Lerahā, Ortenavkreisā un Bādenbādenes pilsētas rajonā Raštatē) tika konstatēti dažādos gados, proti, 2008., 2009., 2010. un 2011. gadā. Pasākumiem, kas veikti 2008., 2009., 2010. un 2011. gadā, līdzfinansējums tika piešķirts arī 2009., 2010. un 2011. gadā.
            
         
               (5)
            
            
               Ceturto pieprasījumu Vācija iesniedza 2012. gada 27. aprīlī saistībā ar 2011. gadā veiktiem pasākumiem Diabrotica virgifera izskaušanai vai izplatības ierobežošanai Hesenē. Šā kaitīgā organisma uzliesmojums tur tika konstatēts 2011. gadā.
            
         
               (6)
            
            
               Spānija iesniedza četrus pieprasījumus finanšu iemaksu saņemšanai. Pirmais pieprasījums tika iesniegts 2012. gada 20. aprīlī saistībā ar 2012. gadā veiktiem un plānotiem pasākumiem Bursaphelenchus xylophilus apkarošanai Estremadurā. Šā kaitīgā organisma uzliesmojums tika konstatēts 2008. gadā Diospadres grēdā (Sierra de Dios Padre). Pasākumiem, kas veikti 2008. gada novembrī un decembrī, 2009., 2010. un 2011. gadā, līdzfinansējums tika piešķirts arī 2009., 2010. un 2011. gadā. Tika saņemts papildu pieprasījums par pasākumiem, kas veikti no 2012. gada janvāra līdz 2012. gada oktobrim, lai varētu aptvert maksimālo laikposmu, proti, četrus gadus.
            
         
               (7)
            
            
               Otro pieprasījumu Spānija iesniedza 2012. gada 23. aprīlī. Tas ir saistīts ar 2012. gadā veiktiem un plānotiem pasākumiem Bursaphelenchus xylophilus apkarošanai Galisijā. Šā kaitīgā organisma uzliesmojums 2010. gadā tika konstatēts Ašnevesas teritorijā.
            
         
               (8)
            
            
               Trešo pieprasījumu Spānija iesniedza 2012. gada 25. aprīlī. Tas ir saistīts ar 2012. gadā veiktiem un plānotiem pasākumiem Pomacea insularum apkarošanai Katalonijā. Šā kaitīgā organisma uzliesmojums tika konstatēts 2010. gadā.
            
         
               (9)
            
            
               Ceturto pieprasījumu Spānija iesniedza 2012. gada 27. aprīlī. Tas ir saistīts ar 2012. gadā veiktiem un plānotiem pasākumiem Bursaphelenchus xylophilus apkarošanai Estremadurā. Šā kaitīgā organisma uzliesmojums 2012. gadā tika konstatēts Valverdes del Fresno teritorijā.
            
         
               (10)
            
            
               Francija iesniedza divus pieprasījumus finanšu iemaksu saņemšanai. Pirmais pieprasījums tika iesniegts 2011. gada 30. decembrī saistībā ar laikposmā no 2011. gada septembra līdz 2012. gada septembrim veiktiem pasākumiem Rhynchophorus ferrugineus apkarošanai. Šā kaitīgā organisma sākotnējie uzliesmojumi tika konstatēti 2009. gadā. Pasākumiem, kas veikti laikposmā no 2009. gada septembra līdz 2011. gada septembrim, līdzfinansējums tika piešķirts arī 2010. gadā.
            
         
               (11)
            
            
               Otrais pieprasījums tika iesniegts 2012. gada 30. aprīlī saistībā ar laikposmā no 2011. gada novembra līdz 2012. gada decembrim veiktiem un plānotiem pasākumiem Anoplophora glabripennis apkarošanai Elzasā. Francijā šie pasākumi tika veikti, reaģējot uz kaitīgā organisma konstatēšanu Vācijas pierobežas teritorijā 2011. gadā.
            
         
               (12)
            
            
               Itālija 2012. gada 30. aprīlī iesniedza divus pieprasījumus finanšu iemaksu saņemšanai. Pirmais Itālijas pieprasījums ir saistīts ar 2012. gadā veiktiem un plānotiem pasākumiem Anoplophora glabripennis apkarošanai Veneto reģiona Trevizo provincē (Kornudas teritorijā). Šā kaitīgā organisma uzliesmojums tika konstatēts 2009. gadā. Pasākumiem, kas veikti 2009., 2010. un 2011. gadā, līdzfinansējums tika piešķirts arī 2010. un 2011. gadā.
            
         
               (13)
            
            
               Otrais Itālijas pieprasījums ir saistīts ar 2011. gadā veiktiem pasākumiem Pseudomonas syringae pv. actinidiae apkarošanai Emīlijas-Romanjas reģiona Boloņas, Ferrāras, Ravennas un Forli-Čezēnas provincēs. Šā kaitīgā organisma uzliesmojums tika apstiprināts 2010. gadā. Pasākumiem, kas veikti 2010. gadā, līdzfinansējums tika piešķirts arī 2011. gadā.
            
         
               (14)
            
            
               Kipra 2012. gada 30. aprīlī iesniedza pieprasījumu finanšu iemaksu saņemšanai saistībā ar 2012. gadā veiktiem un plānotiem pasākumiem Rhynchophorus ferrugineus izskaušanai. Šā kaitīgā organisma sākotnējie uzliesmojumi tika konstatēti 2009. gadā. Pasākumiem, kas veikti 2010. un 2011. gadā, līdzfinansējums tika piešķirts arī 2010. un 2011. gadā.
            
         
               (15)
            
            
               Nīderlande pieprasījumu finanšu iemaksu saņemšanai iesniedza 2011. gada 23. decembrī. Šis pieprasījums ir saistīts ar laikposmā no 2010. gada novembra līdz 2011. gada decembrim veiktiem pasākumiem Anoplophora glabripennis apkarošanai Almerē. Šā kaitīgā organisma klātbūtne tika konstatēta 2010. gada novembrī.
            
         
               (16)
            
            
               Portugāle 2012. gada 30. aprīlī iesniedza divus pieprasījumus finanšu iemaksu saņemšanai saistībā ar veiktiem pasākumiem Bursaphelenchus xylophilus apkarošanai. Pirmais pieprasījums ir saistīts ar 2012. gada pirmajā pusē veiktiem un plānotiem pasākumiem 2008. gadā konstatēto kaitīgo organismu uzliesmojumu apkarošanai Portugāles kontinentālajā daļā, izņemot 1999. gadā sākotnēji invadētajā Setubalas zonā. Pasākumiem, kas veikti 2008. gada otrajā pusē, 2009., 2010. un 2011. gadā, līdzfinansējums tika piešķirts arī 2009., 2010. un 2011. gadā. Tika saņemts papildu pieprasījums par pasākumiem, kas veikti no 2012. gada janvāra līdz 2012. gada jūnijam, lai varētu aptvert maksimālo laikposmu, proti, četrus gadus.
            
         
               (17)
            
            
               Otrais Portugāles pieprasījums attiecas tikai uz koksnes un koksnes iepakojuma materiālu karstumapstrādes pasākumiem, kas 2012. gadā veikti Setubalas teritorijā. Pasākumiem, kas veikti 2010. un 2011. gadā, līdzfinansējums tika piešķirts arī 2011. gadā.
            
         
               (18)
            
            
               Vācija, Spānija, Francija, Itālija, Kipra, Nīderlande un Portugāle katra atsevišķi ir izstrādājušas rīcības programmu, lai izskaustu to teritorijās ievestos kaitīgos organismus vai ierobežotu to izplatību. Šajās programmās noteikti sasniedzamie mērķi, veiktie pasākumi, to termiņi un izmaksas.
            
         
               (19)
            
            
               Visos iepriekš minētajos pasākumos iekļautas dažādas fitosanitārās darbības, tostarp invadēto koku vai kultūraugu iznīcināšana, augu aizsardzības līdzekļu lietošana, sanitārie paņēmieni, inspekcijas un pārbaudes, kas oficiāli vai pēc oficiāla pieprasījuma veiktas monitoringa nolūkos, lai konstatētu attiecīgo kaitīgo organismu piesārņojuma klātbūtni vai apmēru un pārraudzītu iznīcināto augu aizstāšanu atbilstīgi Direktīvas 2000/29/EK 23. panta 2. punkta a), b) un c) apakšpunktam.
            
         
               (20)
            
            
               Vācija, Spānija, Francija, Itālija, Kipra, Nīderlande un Portugāle ir iesniegušas pieprasījumu piešķirt šīm programmām Savienības finanšu iemaksas saskaņā ar Direktīvas 2000/29/EK 23. pantā, un jo īpaši tā 1. un 4. punktā, noteiktajām prasībām un saskaņā ar Komisijas 2002. gada 14. jūnija Regulu (EK) Nr. 1040/2002, ar ko nosaka sīki izstrādātas normas to noteikumu ieviešanai, kas attiecas uz Kopienas finanšu iemaksu piešķiršanu fitosanitārajai kontrolei, un ar ko atceļ Regulu (EK) Nr. 2051/97 (2).
            
         
               (21)
            
            
               Vācijas, Spānijas, Francijas, Itālijas, Kipras, Nīderlandes un Portugāles iesniegtā tehniskā informācija bija pietiekama, lai Komisija varētu veikt rūpīgu un vispusīgu situācijas analīzi. Komisija secināja, ka Direktīvas 2000/29/EK 23. pantā paredzētie Savienības finanšu iemaksu piešķiršanas nosacījumi ir ievēroti. Līdz ar to ir lietderīgi piešķirt Savienības finanšu iemaksas šo programmu izdevumu daļējai segšanai.
            
         
               (22)
            
            
               Saskaņā ar Direktīvas 2000/29/EK 23. panta 5. punkta otro daļu ar Savienības finanšu iemaksām var segt līdz 50 % no attiecināmajiem izdevumiem, kas radušies, īstenojot pasākumus, kuri veikti ne vēlāk kā divu gadu laikā pēc kaitīgā organisma klātbūtnes konstatēšanas vai kurus plānots veikt minētajā laikposmā. Tomēr saskaņā ar minētā panta trešo daļu šo termiņu var pagarināt, ja ir konstatēts, ka pasākumu mērķis ir sasniedzams pieņemamā papildtermiņā; tādā gadījumā Savienības finanšu iemaksas attiecīgo gadu gaitā pakāpeniski tiek samazinātas. Ņemot vērā secinājumus, ko izdarījusi attiecīgo pieprasījumu novērtēšanas darba grupa, ir lietderīgi pagarināt attiecīgajām programmām noteikto divu gadu laikposmu, vienlaikus samazinot šiem pasākumiem piešķirto Savienības finanšu iemaksu likmi līdz 45 % no attiecināmajiem izdevumiem šo programmu trešajā gadā un līdz 40 % ceturtajā gadā.
            
         
               (23)
            
            
               Tādējādi Savienības finanšu iemaksas līdz 50 % no attiecināmajiem izdevumiem būtu jāpiemēro Vācijai Diabrotica virgifera izskaušanai vai izplatības ierobežošanai Bādenes-Virtembergas pavalsts Breisgavas-Augššvarcvaldes lauku rajonā un Freiburgas pilsētā, Raštates lauku rajonā un Bādenbādenes pilsētas rajonā (2011. gads), Vācijai Diabrotica virgifera izskaušanai vai izplatības ierobežošanai Hesenē (2011. gads), Vācijai Diabrotica virgifera izskaušanai vai izplatības ierobežošanai Ziemeļreinā-Vestfālenē (2011. gads), Francijai Anoplophora glabripennis apkarošanai (2011. gada novembris līdz 2012. gada decembris), Itālijai Pseudomonas syringae pv. Actinidiae apkarošanai Emīlijas-Romanjas reģiona Boloņas, Ferrāras, Ravennas un Forli-Čezēnas provincēs (2011. gads), Nīderlandei Anoplophora glabripennis apkarošanai Almeres teritorijā (2010. gada novembris līdz 2011. gada decembris).
            
         
               (24)
            
            
               Tāpēc Savienības finanšu iemaksas līdz 45 % no attiecināmajiem izdevumiem par programmas trešo gadu būtu jāpiemēro Vācijai Anoplophora glabripennis apkarošanai Ziemeļreinā-Vestfālenē (2011. gads), Vācijai Diabrotica virgifera izskaušanai vai izplatības ierobežošanai Bādenes-Virtembergas pavalsts Emmendingenes, Konstancas un Lerahas lauku rajonos (2011. gads), Spānijai Pomacea insularum apkarošanai Katalonijā (2012. gads), Spānijai Bursaphelenchus xylophilus apkarošanai Galisijā (2012. gads), Francijai Rhynchophorus ferrugineus apkarošanai PACA reģionā (2011. gada septembris līdz 2012. gada septembris), Kiprai Rhynchophorus ferrugineus apkarošanai (2012. gads) un Portugālei Bursaphelenchus xylophilus apkarošanai Setubalas teritorijā (2012. gads), jo attiecīgajiem pasākumiem par to pirmajiem diviem īstenošanas gadiem jau ir piešķirtas Savienības finanšu iemaksas saskaņā ar Komisijas Lēmumu 2010/772/ES (3) (Vācija (Diabrotica virgifera), Francija, Itālija, Kipra) un/vai ar Komisijas Īstenošanas lēmumu 2011/868/ES (4) (Vācija, Itālija, Spānija, Portugāle).
            
         
               (25)
            
            
               Turklāt Savienības finanšu iemaksas līdz 40 % par programmas trešo gadu būtu jāpiemēro Spānijai saistībā ar Bursaphelenchus xylophilus 2008. gada uzliesmojumu Estremadurā (2012. gads), Itālijai Anoplophora glabripennis apkarošanai Veneto reģionā (2012. gads), Portugālei Bursaphelenchus xylophilus apkarošanai Portugāles kontinentālajā daļā, izņemot 1999. gadā sākotnēji inficēto Setubalas zonu (2012. gads), jo šiem pasākumiem par to pirmajiem trim īstenošanas gadiem jau ir piešķirtas Savienības finanšu iemaksas saskaņā ar Komisijas Lēmumu 2009/996/ES (5), Lēmumu 2010/772/ES un Īstenošanas lēmumu 2011/868/ES.
            
         
               (26)
            
            
               Saskaņā ar secinājumiem, kas sagatavoti pēc Komisijas Pārtikas un veterinārā biroja 2012. gada 19.–28. marta revīzijas apmeklējuma Portugālē, 2012. gada 1. aprīlī bija izcirsti un iznīcināti tikai 85 % skujkoku, kurus skārusi priedes koksnes nematode vai kuros redzamas slimības pazīmes, kas nozīmē, proti, par 15 % mazāk, nekā plānots. Turklāt tikai 1 % aizdomīgo skujkoku tika veikta paraugu ņemšana un testēšana, kas ir ievērojami mazāk, nekā prasīts Komisijas 2006. gada 13. februāra Lēmumā 2006/133/EK, ar ko dalībvalstīm pieprasa veikt īslaicīgus papildu pasākumus pret Bursaphelenchus xylophilus (Steiner et Buhrer) Nickle et al. (priedes koksnes nematode) izplatību tajās Portugāles teritorijās, kurās iespējama tās izplatība (6).
            
         
               (27)
            
            
               Ņemot to vērā, attiecināmo izdevumu apmērs, kas norādīts pieprasījumā saistībā ar pasākumiem Portugāles kontinentālajā daļā, izņemot sākotnēji inficētajā Setubalas zonā, būtu jāsamazina attiecībā uz izmaksām par skujkoku ciršanu un nacionālās mežsaimniecības pārvaldes veiktiem laboratorijas testiem. Ņemot vērā, ka koku ciršanas un testēšanas plāns jau 2011. gadā netika pareizi pildīts, 2012. gadā būtu jāpiemēro samazinājums, kas ir lielāks par neizlietoto iemaksu apmēru. Tāpēc attiecībā uz attaisnotajiem izdevumiem par koku ciršanu būtu jāpiemēro 25 % samazinājums un testēšanas darbības attiecināmajos izdevumos nevajadzētu iekļaut.
            
         
               (28)
            
            
               Turklāt saskaņā ar secinājumiem, kas sagatavoti pēc Komisijas veiktās koksnes un koksnes iepakojuma materiālu karstumapstrādes izmaksu finanšu revīzijas, vienības izmaksas par standartpaleti būtu jānosaka 0,30 euro apmērā pašreizējo 0,43 euro vietā. Tāpēc, pamatojoties uz šiem secinājumiem, abās Portugāles iesniegtajās dokumentu paketēs būtu jāpielāgo attiecināmo izdevumu summa par minētajiem koksnes karstumapstrādes pasākumiem.
            
         
               (29)
            
            
               Saskaņā ar 3. panta 2. punkta a) apakšpunktu Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu (7) fitosanitāros pasākumus finansē Eiropas Lauksaimniecības garantiju fonds. Veicot šo pasākumu finanšu kontroli, piemēro iepriekš minētās regulas 9., 36. un 37. pantu.
            
         
               (30)
            
            
               Saskaņā ar 75. pantu Padomes 2002. gada 25. jūnija Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (8), un saskaņā ar 90. panta 1. punktu Komisijas 2002. gada 23. decembra Regulā (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (9), iestāde, kurai deleģētas pilnvaras, pirms izdevumu saistību uzņemšanās no Savienības budžeta pieņem finansēšanas lēmumu, nosakot ar izdevumiem saistītās darbības svarīgākos elementus.
            
         
               (31)
            
            
               Šis lēmums ir finansēšanas lēmums par izdevumiem, kas paredzēti dalībvalstu iesniegtajos līdzfinansējuma pieprasījumos.
            
         
               (32)
            
            
               Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Pamatojoties uz dalībvalstu iesniegto un Komisijas izvērtēto informāciju un dokumentāciju, ar šo tiek apstiprināta Savienības finanšu iemaksu piešķiršana par 2012. gadu, lai segtu izdevumus, kas Vācijai, Spānijai, Francijai, Itālijai, Kiprai, Nīderlandei un Portugālei radušies, veicot Direktīvas 2000/29/EK 23. panta 2. punkta a), b) un c) apakšpunktā minētos nepieciešamos pasākumus, lai apkarotu attiecīgos organismus, īstenojot pielikumā norādītās programmas kaitīgo organismu izskaušanai vai to izplatības ierobežošanai.
   2. pants
   Kopējais 1. pantā minēto Savienības finanšu iemaksu apmērs ir EUR 7 271 741,06. Katrai programmai piešķirtais maksimālais Savienības finanšu iemaksu apmērs ir norādīts pielikumā.
   3. pants
   Pielikumā noteiktās Savienības finanšu iemaksas izmaksā, ja ir izpildīti šādi nosacījumi:
   
               a)
            
            
               attiecīgā dalībvalsts ir iesniegusi pierādījumus par veiktajiem pasākumiem saskaņā ar Regulas (EK) Nr. 1040/2002 noteikumiem;
            
         
               b)
            
            
               attiecīgā dalībvalsts ir iesniegusi Komisijai iemaksu pieprasījumu saskaņā ar Regulas (EK) Nr. 1040/2002 5. pantu.
            
         Finanšu iemaksu izmaksāšana neskar pārbaudes, ko Komisija veikusi atbilstīgi Direktīvas 2000/29/EK 23. panta 8. punkta otrajai daļai, 23. panta 10. punktam un 24. pantam.
   4. pants
   Šis lēmums ir adresēts Vācijas Federatīvajai Republikai, Spānijas Karalistei, Francijas Republikai, Itālijas Republikai, Kipras Republikai, Nīderlandes Karalistei un Portugāles Republikai.
   
      Briselē, 2012. gada 14. decembrī
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 169, 10.7.2000., 1. lpp.
   
      (2)  OV L 157, 15.6.2002., 38. lpp.
   
      (3)  OV L 330, 15.12.2010., 9. lpp.
   
      (4)  OV L 341, 22.12.2011., 57. lpp.
   
      (5)  OV L 339, 22.12.2009., 49. lpp.
   
      (6)  OV L 52, 23.2.2006., 34. lpp.
   
      (7)  OV L 209, 11.8.2005., 1. lpp.
   
      (8)  OV L 248, 16.9.2002., 1. lpp.
   
      (9)  OV L 357, 31.12.2002., 1. lpp.
   
      PIELIKUMS
      
         PROGRAMMAS KAITĪGO ORGANISMU IZSKAUŠANAI / IZPLATĪBAS IEROBEŽOŠANAI
      
      
         I   iedaļa
      
      
         Programmas, kurās Savienības finanšu iemaksas atbilst 50 % no attiecināmajiem izdevumiem
      
      
                  (EUR)
               
            
                  Dalībvalsts
               
               
                  Apkarotie kaitīgie organismi
               
               
                  Skartie augi
               
               
                  Gads
               
               
                  a
               
               
                  Attiecināmie izdevumi
               
               
                  Maksimālais Savienības iemaksu apmērs katrā programmā
               
            
                  Vācija, Ziemeļreina-Vestfālene
               
               
                  
                     Diabrotica virgifera
                  
               
               
                  
                     Zea mays
                  
               
               
                  8.2010.–9.2011.
               
               
                  1. un 2.
               
               
                  133 400,32
               
               
                  66 700,16
               
            
                  Vācija, Hesene
               
               
                  
                     Diabrotica virgifera
                  
               
               
                  
                     Zea mays
                  
               
               
                  2011
               
               
                  1.
               
               
                  55 374,84
               
               
                  27 687,42
               
            
                  Vācija, Bādene-Virtemberga, Raštates lauku rajons un Bādenbādenes pilsētas rajons (pasākumu 1. gads), Breisgava-Augššvarcvalde un Freiburgas pilsēta (pasākumu 2. gads)
               
               
                  
                     Diabrotica virgifera
                  
               
               
                  
                     Zea mays
                  
               
               
                  2011
               
               
                  1. vai 2.
               
               
                  31 750,29
               
               
                  15 875,14
               
            
                  Spānija, Estremadura (kaitīgā organisma uzliesmojums 2012. gadā)
               
               
                  
                     Bursaphelenchus xylophilus
                  
               
               
                  Skujkoki
               
               
                  2012
               
               
                  1.
               
               
                  1 081 399,69
               
               
                  540 699,84
               
            
                  Francija, Elzasa
               
               
                  
                     Anoplophora glabripennis
                  
               
               
                  Dažādas koku sugas
               
               
                  11.2011.–12.2012.
               
               
                  1. un 2.
               
               
                  213 993,15
               
               
                  106 996,57
               
            
                  Itālija, Emīlija-Romanja (Boloņas, Ferrāras, Ravennas un Forli-Čezēnas province)
               
               
                  
                     Pseudomonas syringae pv. actinidiae
                  
               
               
                  
                     Actinidia sp.
               
               
                  2011
               
               
                  2.
               
               
                  152 330,13
               
               
                  76 165,06
               
            
                  Nīderlande, Almeres teritorija
               
               
                  
                     Anoplophora glabripennis
                  
               
               
                  Dažādas koku sugas
               
               
                  11.2010.–12.2011.
               
               
                  1. un 2.
               
               
                  583 436
               
               
                  291 718
               
            
         II   iedaļa
      
      
         Programmas, kurām piešķirto Savienības finanšu iemaksu likmes atšķiras degresijas principa piemērošanas dēļ
      
      
                  (EUR)
               
            
                  Dalībvalsts
               
               
                  Apkarotie kaitīgie organismi
               
               
                  Skartie augi vai augu produkti
               
               
                  Gads
               
               
                  a
               
               
                  Attiecināmie izdevumi
               
               
                  Likme (%)
               
               
                  Maksimālais Savienības iemaksu apmērs
               
            
                  Vācija, Ziemeļreina-Vestfālene
               
               
                  
                     Anoplophora glabripennis
                  
               
               
                  Dažādas koku sugas
               
               
                  8.2010.–9.2011.
               
               
                  3.
               
               
                  207 314,64
               
               
                  45
               
               
                  93 291,58
               
            
                  Vācija, Bādene-Virtemberga, Emmendingenes, Lerahas un Konstancas lauku rajoni
               
               
                  
                     Diabrotica virgifera
                  
               
               
                  
                     Zea mays
                  
               
               
                  2011
               
               
                  3.
               
               
                  33 675,54
               
               
                  45
               
               
                  15 153,99
               
            
                  Spānija, Katalonija
               
               
                  
                     Pomacea insularum
                  
               
               
                  
                     Oryza sativa
                  
               
               
                  2012
               
               
                  3.
               
               
                  1 914 477,44
               
               
                  45
               
               
                  861 514,84
               
            
                  Spānija, Estremadura (kaitīgā organisma uzliesmojums 2008. gadā)
               
               
                  
                     Bursaphelenchus xylophilus
                  
               
               
                  Skujkoki
               
               
                  2012 (janvāris–oktobris)
               
               
                  4.
               
               
                  316 519,91
               
               
                  40
               
               
                  126 607,96
               
            
                  Spānija, Galisija
               
               
                  
                     Bursaphelenchus xylophilus
                  
               
               
                  Skujkoki
               
               
                  2012
               
               
                  3.
               
               
                  1 652 201,49
               
               
                  45
               
               
                  743 490,67
               
            
                  Francija, PACA reģions
               
               
                  
                     Rhynchophorus ferrugineus
                  
               
               
                  
                     Palmaceae
                  
               
               
                  9.2011.–9.2012.
               
               
                  3.
               
               
                  421 173,40
               
               
                  45
               
               
                  189 528,03
               
            
                  Itālija, Veneto (Kornudas teritorija)
               
               
                  
                     Anoplophora glabripennis
                  
               
               
                  Dažādas koku sugas
               
               
                  2012
               
               
                  4.
               
               
                  281 945
               
               
                  40
               
               
                  112 778
               
            
                  Kipra
               
               
                  
                     Rhynchophorus ferrugineus
                  
               
               
                  
                     Palmaceae
                  
               
               
                  2012
               
               
                  3.
               
               
                  299 814
               
               
                  45
               
               
                  134 916,30
               
            
                  Portugāle, Portugāles kontinentālā daļa, teritorija ārpus Setubalas teritorijas
               
               
                  
                     Bursaphelenchus xylophilus
                  
               
               
                  Skujkoki
               
               
                  2012 (janvāris–jūnijs)
               
               
                  4.
               
               
                  1., 2., 3., 4., 5., 9. pasākums
               
               
                  40
               
               
                  1., 2., 3., 4., 5., 9. pasākums
               
            
                  1 473 813,32
               
               
                  589 525,32
               
            
                  6. pasākums (testēšana, paraugu ņemšana)
               
               
                  6. pasākums (testēšana, paraugu ņemšana)
               
            
                  0
               
               
                  0
               
            
                  7. pasākums (karstumapstrādes pasākumi), t. i., 16 800 000 standartpalešu par 0,30 euro
               
               
                  7. pasākums (karstumapstrādes pasākumi)
               
            
                  5 040 000
               
               
                  2 016 000
               
            
                  8. pasākums (koku ciršana), t. i., samazināts līdz 75 % no 1 894 606,34
               
               
                  8. pasākums (koku ciršana)
               
            
                  1 420 954,75
               
               
                  568 381,90
               
            
                  
                     
                        Summa
                     
                  
               
               
                  
                     
                        Summa
                     
                  
               
            
                  7 934 768,07
               
               
                  3 173 907,23
               
            
                  Portugāle, Setubalas teritorija, karstumapstrādes pasākumi
               
               
                  
                     Bursaphelenchus xylophilus
                  
               
               
                  Koksne un koksnes iepakojuma materiāli
               
               
                  2012
               
               
                  3.
               
               
                  1. un 2. pasākums
               
               
                  45
               
               
                  1. un 2. pasākums
               
            
                  9 582,92
               
               
                  4 312,31
               
            
                  3. pasākums (karstumapstrādes pasākumi), t. i., 5 114 059 standartpalešu par 0,30 euro
               
               
                  3. pasākums (karstumapstrādes pasākumi)
               
            
                  1 534 217,70
               
               
                  690 397,96
               
            
                  
                     
                        Summa
                     
                  
               
               
                  
                     
                        Summa
                     
                  
               
            
                  1 543 800,62
               
               
                  694 710,27
               
            
         Kopējās Savienības iemaksas (EUR): 7 271 741,06
      
      
         Paskaidrojums:
      
      —   a= izskaušanas programmas īstenošanas gads.